Komisjoni määrus (EMÜ) nr 812/89,

21. märts 1989,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 20/89, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

käesoleva määrusega ettenähtud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad on nüüd klassifitseeritud kaupade koondnomenklatuuris vastavate CN-koodide alla, mis on näidatud nimetatud tabeli 2. veerus.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. märts 1989

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 4, 6.1.1989, lk 19.

--------------------------------------------------

LISA

Kauba kirjeldus | Klassifikatsioon (CN-kood) | Põhjendused |

1 | 2 | 3 |

+++++ TIFF +++++

1.Kerge silmkoerõivas (100 % puuvilla), ulatub poolde reide. Sellel on ümarkaelus, avarad lühikesed varrukad ning alumises ääres umbes 12 cm pikkused külglõhikud. Rõiva kaelusele, varrukaotstesse ja alumisse äärde on õmmeldud umbes 1 cm laiusest trikookangast kant. (Vt foto nr 397) | 61044200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6104 ja 61044200 sõnastusega. Kõnealust rõivaeset ei saa klassifitseerida öösärgiks, sest oma omaduste poolest ei saa seda pidada ainult ööriietuseks |

+++++ TIFF +++++

2.Kerge silmkoerõivas (100 % puuvilla), ulatub poolde reide. Sellel on ümarkaelus, avarad lühikesed varrukad ning alumises ääres umbes 16 cm pikkused külglõhikud. Rõiva kaelusele, varrukaotstesse ja alumisse äärde on õmmeldud trikookangast kant. Rõiva esiosale on õmmeldud dekoratiivne kujutis. (Vt foto nr 398) | 61044200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6104 ja 61044200 sõnastusega. Kõnealust rõivaeset ei saa klassifitseerida öösärgiks, sest oma omaduste poolest ei saa seda pidada ainult ööriietuseks |

+++++ TIFF +++++

3.Kerge silmkoerõivas (100 % puuvilla), ulatub poolde reide. Sellel on ümarkaelus, avarad lühikesed varrukad ning alumises ääres umbes 13 cm pikkused külglõhikud. Rõiva kaelusele ja varrukaotstesse on õmmeldud trikookangast kant. Rõiva alumine äär on palistatud. (Vt foto nr 399) | 61044200 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6104 ja 61044200 sõnastusega. Kõnealust rõivaeset ei saa klassifitseerida öösärgiks, sest oma omaduste poolest ei saa seda pidada ainult ööriietuseks |

+++++ TIFF +++++

4.Komplekt kahest jaemüügiks pakendatud rõivaesemest, mille moodustavad:a)silmkoekangast (100 % puuvilla) voodrita tuulepluus, krae ja pikkade varrukatega, eest täielikult avatav ja suletav tõmblukuga. Rõivaeseme alumises ääres ja varrukaotstes on silmkoekangast soonik. Varrukate välisküljele ja käeaukudesse on õmmeldud teist värvi riidest kandid. Rõiva kaks esiosa on täielikult kaetud mitmevärvilise trükimustrilise aplikatsioonidega kaunistatud riidega. Vöökohast kõrgemal on kaks tõmblukuga taskut. (Vt foto nr 428 A) | 61121100 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 6112 ja 61121100 sõnastusega (vt ka harmoneeritud süsteemi märkust rubriigi 6112 kohta) |

+++++ TIFF +++++

b)silmkoekangast (100 % puuvilla) voodrita püksid, mis ulatuvad vöökohast kuni pahkluudeni ning mille vöökohas on elastne materjal ja pingutuspael. Rõival on kaks tõmblukuga taskut, kuid selle vöökohas puudub avaus. Püksisäärte alumises ääres on silmkoekangast soonik. Püksisäärte välisküljele on õmmeldud teist värvi riidest kant, mis ulatub pükste ülaosast kuni silmkoekangast soonikuni püksisäärte alumises ääres. (Vt foto nr 428 B) | | |

--------------------------------------------------